هر هانسی بیر میفولوژی سیستمه داخیل اولان بوتون سوژه‌لر، اینانیش‌لار، تاپینیش‌لار (کولت)، آیین‌لر، مراسیم‌لر و باشقالاری بو اوچ سیلسیله‌دن کنار چیخمیر. اوبیئکت و سوبیئکت معنالی ایلک ایجتیماعی سؤز-آدلار – ایلک بدیعی اوبرازدیر و ایلک میفدیر. یاغیش، کولک، دنیز، تورپاق، آغاج، اجداد آتا، اؤلوم، ساواش، اوو و س. ایلک بئله سؤز-میف‌لر ایدی. یارانما تاریخی باخیمیندان میف-سؤزلری ایکی قیسمه عایید ائتمک اولار.